  Анжелика Тихонова корреспондент 18-тӥ куартолэзе 17 часын Удмуртиысь Кузебай Герд нимо йӧскалык музейын «Мир театра» адӟытонэз усьтозы. Со сярысь ужъюртлэн пресс-службаез ивортэ. Адӟытонэз усьтон Музейёслэн  калыккуспо нуналзылы тупатэмын, кудӥз туэ «Музейёслэн уйзы» огъяросси акци ортчон нуналэн тупа, но Россиын Театрлэн арезлы сӥземын. Адӟытонын декорациослэн эскизъёссы, спектакльёслы дасям костюмъёс, Удмуртиысь театръёслэн - Сарапулысь драмая но Кун мунё театръёслэн, драмая йӧскалык но ӟуч театръёслэн, П. И. Чайковский нимо операя но балетъя кун театрлэн, «Молодой человек» театрлэн - кылдэмзы сярысь верась ужкагазъёс, туспуктэмъёс возьматэмын луозы. Озьы ик адӟытонэ вуисьёсты театр ӧнеръёсын тодматозы. Со нуналэ ик 19 часын «Мир театра» адӟытонын Крезьгуръя элькун колледжысь студентъёслэсь «Народный театр Петрушка» возьматонзэс учкыны луоз. Нош 20 часын но 22 часын вань мылкыд карисьёс «Мир театра» адӟытонэн тодматскыны быгатозы. Тодэ вайытом, «Музейёслэн уйзы» ужрад улсын Геннадий Красильниковлэн музей-квартираяз Удмурт йӧскалык театрысь артистъёсын пумиськон ортчоз.  Тегъёс: Лулчеберет Ижкар Музей Удмуртия Йӧскалыкмузей Театрлэнарез  